Karamu (kutora izwi reChiswahiri; kalamu, kuChingezi: pen) kana peni kutora shoko reChingezi, imhando yechinyoreso kana chimbesa chekutara inoshadisa ingi kudhinda zvinyorwa pabepa. Ingi yekaramu inodhindwa pabepa ichibva yakurumidza kuoma. Shoko reChingezi rekuti pen rakabva kuChiratini, pashoko rekuti pinna rinoreva kuti nhenga. Zita iri ndiro rinotorwa kuChishona nevamwe kushandisa richinzi peni. Pamusoro pezvo, shoko rekuti karamu rinobva kumitauro yeChibantu rinogona kunge rakabva kuChiarabhu. Rinoshandiswa neVaswahiri richinzi 'Kalamu', Vanyarwanda vanoti 'ikaramu'. Karamu dzetsanga ndidzo dazakatanga kushandiswa kare pamhando dzese dzakasiyana dzemakaramu. Dzaigadzirwa netsanga dzaimera muDheruta reNairu (Nile Delta). VaIjipita vekare vakadzisika, uye vakasika futi ingi yeruvara tema, vachishandisa chin'ai uye Chingamu cheArabhu. Makaramu avo aive ne manibhi (nibs) akatsemurwa ekudzora ingi paino yerera kuunhesva (tip) yekunyoresa. Dhizaini iyi iri simple ichiri kushandiswa kunyora Tararunako (calligraphy) mumazuva anhasi. Karamu dzenungu ndezimwe mhando dzemakaramu dzakatanga kushandiswa kare. Karamu ye nungu inhenga ye shiri kana pakazhinji sekwe. End yenhenga (iyo nungu) kwaichengetwa kwakapinza uye yaifanirwa kunyikwa muingi mushure mekunyora mashoko mashoma.